कॅरिअर काउंसलिंग के लिए बैठक आज
अजमेर| अखिलराजस्थान रैगरान विकास समिति एवं अखिल भारतीय रैगर महासभा जिला शाखा कार्यालय रैगरान विष्णु मंदिर डिग्गी बाजार की ओर से रैगर समाज की कॅरिअर काउंसलिंग बैठक रविवार दोपहर 12 बजे इंडोर स्टेडियम में आयोजित होगी। इस बारे में शनिवार को आयोजित बैठक में अध्यक्ष अरविंद धौलखेड़िया ने कहा कि रैगर समाज के आरएएस अधिकारी, डाॅक्टर, व्याख्याता अन्य उच्चाधिकारी मीटिंग में कॅरिअर संबंधी मार्गदर्शन करेंगे। कक्षा 10, 11 12 अन्य उच्च शिक्षा प्राप्ति के लिए छात्र-छात्राओं को मार्गदर्शन के लिए कमेटियों का गठन होगा। समाज के शिक्षित बेरोजगार को रोजगार के लिए मार्गदर्शन दिया जाएगा। बैठक में कैलाश मंडरावलिया, गुलाबचंद संवारिया, देवेंद्र गोस्वामी, प्रेमशंकर मौर्य, शिव प्रसाद कुलदीप, मनोज जाजोरिया, कीर्तन खेतावत, गजेंद्र तुनगरिया, अनिल ओजवानी, ओमप्रकाश मुडोत, मोहनलाल किराडा, राजेंद्र प्रसाद खांडेगर, कंवरीलाल बालोटिया, बद्रीलाल बालोटिया, रतनलाल उदय और मुकेश सेबलिया उपस्थित रहे।
hin_Deva hin_Deva